79. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1091479/1138/0015 της 18/28 Δεκ. 1990 (ΦΕΚ Β΄ 836) (Διόρθ. Σφαλμ. στο ΦΕΚ Β΄135/8 Μαρτ.  1991) Απαλλαγή από την υποχρέωση τήρησης βιβλίου απογραφών των επιτηδευματιών που τηρούν βιβλία δεύτερης κατηγορίας του Κ.Φ.Σ. Έχοντας υπόψη: 1.Τις διατάξεις της παρ. 3 του άρθρ. 5 του Π.Δ. 99/1977 «περί Κώδικος Φορολογικών Στοιχείων» (ΦΕΚ Α΄ 34), όπως προστέθηκε με την παρ. 2 του άρθρ. 17 του Νόμ. 1882/1990 (ΦΕΚ Α΄ 43). 2.Τις διατάξεις της περίπτ. ιη΄ του άρθρ. 49 του Π.Δ. 99/1977 «Περί Κώδικος Φορολογικών Στοιχείων» (ΦΕΚ Α΄ 34), όπως προστέθηκε με την παρ. 6 του άρθρ. 17 του Νόμ. 1882/1990 (ΦΕΚ Α΄ 43). 3.Το γεγονός ότι με τις πιο πάνω διατάξεις της παρ. 3 του άρθρ. 5 του Κ.Φ.Σ. (εδάφιο δεύτερο) απαλλάσσονται από την σύνταξη απογραφής οι επιχειρήσεις που έχουν ακαθάριστα έσοδα κάτω του ορίου των 50.000.000 δραχμών. 4.Ότι υπάρχουν κατηγορίες επιτηδευματιών, που είτε αντιμετωπίζουν σοβαρά προβλήματα για τη σύνταξη απογραφής, λόγω του αντικειμένου της εργασίας τους ή του μεγάλου αριθμού των ειδών που εμπορεύονται, είτε δεν διαθέτουν αξιόλογα αποθέματα αγαθών στο τέλος της χρήσεως, ώστε η απογραφή τους να μην παρουσιάζει ουσιαστικό φορολογικό ενδιαφέρον, αποφασίζουμε: Οι επιτηδευματίες που τηρούν βιβλία δεύτερης κατηγορίας του Κ.Φ.Σ. και τα ακαθάριστα έσοδά τους κατά τη διαχειριστική περίοδο 1.1.1990-31.12.90 θα υπερβούν το ποσό των 50.000.000 δραχμών, έχουν δε ως κύριο αντικείμενο εργασιών τους μία από τις πιο κάτω δραστηριότητες, απαλλάσσονται από την υποχρέωση τήρησης βιβλίου απογραφών και την κατάρτιση απογραφής των εμπορευσίμων περιουσιακών στοιχείων τους μόνο κατά την 31η Δεκ. 1990: 1)Εκμετάλλευση λατομείου (απλή εξόρυξη αργών λίθων-επεξεργασία λατομικών προϊόντων). 2)Κατασκευή ή εμπορία σφραγίδων, επιγραφών, σημάτων. 3)Εκμετάλλευση τυπογραφείου γενικά. 4)Φωτογραφεία και εργαστήρια εμφανίσεως φιλμς, εκτυπώσεις φωτογραφιών γενικά. 5)Επιχειρήσεις εκδόσεως Εφημερίδων και περιοδικών. 6)Βιβλιοδετείο. 7)Εργαστήριο φωτοτυπιών και πολυγραφήσεων. 8)Αρτοποιείο, Πρατήριο άρτου ειδών αρτοποιΐας και Ζαχαροπλαστικής (πώληση λιανική ή κυρίως λιανική). 9)Γαλακτοζαχαροπλαστείο και γαλακτοπώλης γενικά (πώληση λιανική ή κυρίως λιανική). 10)Εμπορία ειδών διατροφής (πώλησης λιανική ή κυρίως λιανική). 11)Εμπορία νωπών και κατεψυγμένων ιχθύων (πώληση λιανική ή κυρίως λιανική). 12)Οπωρολαχανοπώλης (πώληση λιανική ή κυρίως λιανική). 13)Πρατήριο πωλήσεως προϊόντων καπνοβιομηχανίας (χονδρική-λιανική). 14)Ελαιοτριβείο. 15)Αλευρόμυλος. 16)Εμπορία ρακών ή απορριμμάτων. 17)Εμπορία ψιλικών (πώληση λιανική ή κυρίως λιανική). 18)Πρακτορείο Εφημερίδων και περιοδικών γενικά. 19)Ανθοπωλείο. 20)Ο επιτηδευματίας που διατηρεί κατάστημα γενικά που υπόκειται σε αγορανομική κατάταξη, ανεξάρτητα από την κατηγορία ένταξής του. 21)Ξενοδοχειακές επιχειρήσεις. 22)Ο επιτηδευματίας που ασχολείται με την κατασκευή ιδιωτικών ή δημόσιων τεχνικών έργων γενικά (τεχνικές επιχειρήσεις). Σύμφωνα με την 1006500/69/0015 ΠΟΛ. 1011/18-22 Ιαν. 1991(ΦΕΚ Β΄ 17), απόφ. Υπ. Οικονομικών, οι επιτηδευματίες που τηρούν βιβλία δεύτερης κατηγορίας του Κ.Φ.Σ. και τα ακαθάριστα έσοδά τους κατά τη διαχειριστική περίοδο 1.1.1990-31.12.1990 ξεπέρασαν το ποσό των 50.000.000 δραχμών, έχουν δε ως κύριο αντικείμενο εργασιών τους μία από τις πιο κάτω δραστηριότητες, απαλλάσσονται από την υποχρέωση τήρησης βιβλίου απογραφών και την κατάρτιση απογραφής των εμπορευσίμων περιουσιακών στοιχείων τους μόνο κατά την 31η Δεκ. 1990:1)Εμπορία ειδών βιβλιοπωλείου, 2)Εμπορία ειδών χαρτοπωλείου (φάκελοι, γραφική ύλη κ.λπ.), ειδών σχεδιάσεως και συναφών οργάνων, 3)Επιχειρήσεις εκδόσεως βιβλίων γενικά, 4)ο επιτηδευματίας που ενεργεί επεξεργασία για λογαριασμό τρίτων (φασόν), 5)ο επιτηδευματίας που πωλεί αγαθά για λογαριασμό τρίτων και 6)ο επιτηδευματίας που πωλεί ηλεκτρονικά ανταλλακτικά και εξαρτήματα. (Μετά τη σελ. 136,28) Σελ. 136,29 Τεύχος 1107-Σελ. 37 Βιβλία και Φορολογικά Στοιχεία 27.Β.δ.79